cyanic-selkie/wikianc huggingface dataset:
Rezo Əliyev
Həyatı və elmi fəaliyyəti
Rezo Əliyevin eyni zamanda Azərbaycan ali məktəbləri ilə də sıx əlaqələri var. AzTU və ADNSU ilə olan sıx əməkdaşlıq sayəsində elmi biliklərin və təcrübələrin mübadiləsi, maşınqayırma sahəsində mütərəqqi texnologiyaların və elmi metodların kitablar şəklində Azərbaycanda çap edilməsi və bunun bu sahələrdə təhsil alan tələblər üçün əlçatan edilməsi baş tutmuşdur. Azərbaycanda keçirilən bir sıra elmi-texniki konfranslarda elmi məruzələrlə çıxış etmişdir. Həm Almaniyada, həm də Azərbaycanda təhsil alan tələbələrlə sıx əlaqəyə malikdir.
Rezo Əliyev hal hazırda Frayberq Texniki Universitetində elmi fəaliyyətini davam etdirir.
Pedaqoji fəaliyyəti
Hal -hazırda Frayberq Texniki Universitetinin "Additiv texnologiyalar" kafedrasında öz elmi və pedagoji fəaliyyətini davam etdirir.
Vikipediyada fəaliyyəti
Rezo Əliyev 11 iyul 2007-ci ildən Azərbaycanca Vikipediyada Rezo adı ilə aktiv fəaliyyət göstərir. Vikipediyada indiyə qədər 500-dən çox texniki yönümlü irihəcmli məqalələrin yaradılması və təkmilləşdirilməsi ilə məşğul olmuşdur. Azərbaycan dilində qarşılığı olmayan bir neçə yeni texniki terminin azərbaycan dili leksikonuna daxil etmiş və bu haqda vikipediyada məqalələr yaratmışdır.
İctimai fəaliyyəti
Almaniyada çalışdığı müddətdə alman təhsil sistemində sezdiyi fərqlər, orada tətbiq olunan və Azərbaycan tələbələri üçün faydalı olan metod və vərdişlər haqqında vaxtaşarı Azərbaycan mediasında məqalələrlə çıxış etmişdir. Bu yolla təkmil təhsil sistemləri haqqındakı biliklərin Azərbaycana transfer edilməsinə öz töhfəsini vermişdir.
Son 25 ildə o, Almaniyada azərbaycanlı diaspor qurumlarının yaranması, formalaşması və fəaliyyəti haqqında öz müşahidələrini şəxsi bloqunda oxucularla bölüşür. Rezo Əliyev Almaniyada təhsil alan azərbaycanlı tələbələrlə aktiv əlaqəyə malikdir. Bu qarşılıqlı münasibətin bəhrəsi kimi 2007-ci ildə "Almaniyada təhsil alan tələbələr və elmi işçilər birliyi" təsis olunub və Frayberq şəhərinin məhkəməsində qeydiyyatdan keçmişdir. Rezo Əliyevin diaspor fəaliyyəti son illər bu birliyin təşkil etdiyi tədbirlər çərçivəsində özünə yer alır. "Almaniyada Təhsil Alan Tələbələr və Elmi İşçilər Birliyi" hal-hazırda Almaniyada aktiv fəaliyyət göstərən və yüzlərlə azərbaycanlı gənci müəyyən bir məqsəd ətrafında birləşdirən və vaxtaşırı Almaniyanın müxtəlif şəhərlərində tədbirlər keçirən yeganə tələbə təşkilatıdır.
İkicərgə taksodium
—  aləminin  şöbəsinin  sinfinin  dəstəsinin  fəsiləsinin  cinsinə aid bitki növü.
Şimali Amerikada təbii halda bitir. Hündürlüyü 30–35 m-ə çatan, dekorativ ağacdır. Hər il qışda iynəyarpaqlarını tökən bu ağac sonradan özünəməxsus çətir əmələ gətirir. Yarpaqları xətvarı-neştərvarı və ya ensiz-xətvarıdan qabıqşəkilliyə qədər, tək, çox vaxt cod və iynəli, əsasən spiral yerləşmiş, bəzən qarşılıqlı, bir damarcıqlıdır. Qabıqların aşağı kənarları qalın və ya dişciklidir. Strobilləri bir evli, erkək strobilləri-xırda, ucda və ya qoltuqda, mikrosporofilləri spiral şəklində yerləşir. Rüşeymi 2-9 ləpəlidir. Erkək sünbülcükləri 15 sm uzunluğunda olub, salxım formasındadır. Hər sünbülcükdə 3-8 tozcuq olur. Dişi sünbülcükləri yumrudur, budaqların ucunda tək-tək yerləşirlər. Toxumları ensiz qanadlıdır, uzunluğu 15 mm-ə qədər, üç hissəli çox qalın, oduncaqlı qabıqlıdır. Toxum pulcuqlarında 2 yumurtacıq olur. Qozaları birinci il yetişir, tünd-qonur, şarşəkillidir. Qozaların uzunluğu 3 sm-ə çatır, formaca yumru və ya uzunsovdur.
Zəif boy atır, uzunömürlüdür. İşıqsevən, şaxtaya davamlıdır, rütubətli, gilli, qumlu, az çimləşmiş torpaqlara davamlı, əhəngli torpaqlara, davamsızdır. Balakən və Zaqatala rayonlarında yaxşı böyüyüb boy atır. Bakıda Mərkəzi Nəbatat Bağında introduksiya edilmişdir. Azərbaycanın bir çox subtropik iqlimli bölgələrində mədəni şəraitdə becərilir. Tək-tək, qrupla əkmək və xiyabanlar salmaq üçün istifadə edilir.
Növləri
SS 2 (**)
Jurinea trautvetteriana
— fəsiləsinin  cinsinə aid biki növü.
Maskalı beşlər: İraq (film, 2006)
Maskalı beşlər: İraq — Murad Aslanın rejissoru olduğu, 2006-cı ildə çəkilən Türkiyə komediya filmi.
İki qulaqlı cücə (film, 2009)
İki qulaqlı cücə (Zweiohrküken) — 2009-cu ilin kinokomediyası. Rejissor Til Şvaygerin "Qulaqsız dovşan" filminin sikveli.
Süjet
Birinci hissə hadisələrdən artıq 2 il keçib. Baş qəhrəmanlar Ludo (Til Şvayger) və Anna (Nora Çirner) birgə yaşayırlar. Adi günlər başlayır, və Ludonun ehtirası soyuyur, Anna haqlı olaraq onu qısqanmağa başlayır, buna da səbəb var: Ludo başqa qızlara da baxmağa başlayır. Acıqcan da, elə bu zaman Ludonun keçmiş sevgilisi peyda olur...
Chart'da pozisiya
Fett = Videoda klipləri görmək üçün
Karbonat turşusu
Karbonat turşusu — kimyəvi formulu H2CO3 olan zəif ikiəsaslı turşu. Turşuların bütün xassələrinə malikdir.
Karbonat turşusunun molekulundakı kimyəvi rabitə polyar kovalent rabitələrdir.
Karbonat turşusunun xloranhidridləri
Karbonat turşusunun iki cür xloranhidridi ola bilər. Bunalrada xlorkarbonat turşusu, ikincisi karboksixlorid və fosgen adlanır. Fosgen və ya karboksixlorid birinci dəfə Devi tərəfindən dəm qazına günəz işiğının təsiri ilə xlor birləşdirməklə alınmışdır, buna görə də fosgen (fos-yunanca) işıq adlanmışdır. Indi, fosgen üçün dəm qazı ilə xloru 2000-də kömür katalizatoru üzərindən buraxılırlar. Fosgen zəhərli boğucu qazdır, 80C-də qaynayır, benzolda yaxşı həll olur, su ilə parçalanır, karbon qazı ilə xlorid turşusu əmələ gətirir. Fosgen spirt ilə xlorkarbonat esteri, daha uzun müddət çox spirt təsirində karbonat esteri əmələ gətirir. Fosgen birinci dünya müharibəsi zamanı zəhərləyici qaz kimi işlənilirdi. Onu bəzi üzvi sintezlər (molekula CO qrupu daxil etmək) üçün də işlədirlər. Xlorkarbonat turşusu Cl-CO-OH qeyri-sabit birləşmə olub, öz-özünə karbon qazına və hidrogenxloridə parçalanır. Xlorkarbonat turşusunun esterlərinə xlorla, və ya fosgenə spirtlərlə təsir etdikdə alına bilir. Xlorkarbonat esterləri kəskinliyi iyli, boğucu mayelərdir. Bunlardan xlorkarbonat turşusunun metil esteri 71,50C-də qaynayır. Bunu xlorlaşdırdıqda xlorkarbonat turşusunun qrixlormetil esteri alınır. Empirik düsturu C2O2Cl4 olan ester fosgenin COCl2 iki misli olduğu üçün, difosgen adlanır. Difosgen zəhərləyici, ağır mayedir. Onu qızdırdıqda fosgenə parçalanır. Difosgen də fosgen kimi birinci dünya müharibəsində zəhərləyici maddə olaraq işlənirdi.
Karbonat turşusunun amidləri
Karbonat turşusunun amidləri də iki cür ola bilər.
Karbonat turşusunun esterləri
Karbonat turşusunun iki (yarımçıq və tam) esteri ola bilər. Bunlardan metilkarbonat esteri və etilkarbonat esteri yalnız duzlar halında məlumdur. Özləri isə sərbəst yaşamayaraq, asanlıqla spirtə və karbon qazına parçalanır. Karbonat turşusunun dimetil esteri dimetilkarbonat və başa tam esterləri möhkəm birləşmələr olub, xoş iyli mayelərdir, bunlardan adi esterlrin xassələrinin daşıyır.
Karbonat turşusunun kükürdlü törəmələri
Karboksisulfid COS. Dəm qazına yüksək temperaturda kükürdün təsiri ilə CO+S  →    COSvə 4000C-də karbon sulfidə suyun təsiri ilə alınır. Karboksisulfid pis iyli rəngsiz qazdır. Karbon-sulfid CS2 kükürd buxarlarına 800-9000C qızmış kömür üzərindən buraxmaqla alınır. Karbon-sulfid 460C qaynayan və tez alovlanan, efir iyli zəhərli mayedir. Qatranları, yağları, piylri və başqa maddələri asan həll edir. Karbon-sulfid həlledici kimi, kauçukun vulkanlaşdırılması üçün, kənd təsərrüfatı ziyanvericiləri ilə mübarizədə və bəzi birləşmələrin sintezində işlədilir.
Ksantogen turşuları
Karbon-sulfid qələvilərin iştirakı ilə spirtlərlə reaksiya nəticəsində ksantogen duzları-ksantogenatlar verir. Qələvi metalların ksantogenatları suda həll olur. Bu ksantogenatlardan ksantogen turşuları almaq olar. Bunlar qeyri-sabit qatı mayelər olub, asan parçalanır, spirtə və karbon-sulfidə ayrılır. Ksantogenatlara halogenalalkillərlə təsir etdikdə onların esterlərin almaq mümükündür.
Balase
Balase  — Fransa da kommuna, Cənub-Pireneylər regionunda yerləşir. Departament — Aryej. Kastiyon-an-Kuzeran kantonuna daxildir. Kommunanın dairəsi — Sen-Jiron.
INSEE kodu — 09034.
Əhalisi
2008-ci il üçün kommunanın əhalisi 19 nəfər təşkil edirdi.
İqtisadiyyatı
2007-ci ildə əmək qabiliyyətli 12 nəfər arasında (15-64 yaş) 7 nəfər iqtisadi fəal, 5 nəfər fəaliyyətsizdir (fəaliyyət göstərici 58,3%, 1999-cu ildə 54.5%). 7 aktiv adamdan 5 nəfər (3 kişi və 2 qadın), 2 nəfər işsiz (1 kişi və 1 qadın) idi. 5 hərəkətsiz 0 nəfər arasında şagird və ya tələbə, 2 nəfər təqaüdçü, 3 nəfər digər səbəblərə görə fəaliyyətsizdir. .
Öncəgörmə (film, 1993)
Öncəgörmə — rejissor Eldar Ryazanovun 1993-cü ildə Rusiya və Fransanın birgə istehsalı ilə lentə aldığı film.
Məzmun
Hadisələr 1990-cı illərin əvvəlində Moskvada cərəyan edir. Qaraçı qadın orta yaşlı yazıçının taleyi ilə bağlı öz öncəgörmələrini deyir: onu gözlənilməz görüş, böyük sevgi və tələsik ölüm gözləyir. Öncəgörmə həyata keçməyə başlayır: qəhrəman öz gəncliyi ilə qarşılaşır və əsl məhəbbətini tapır. Həyatının sonuncu günlərini yaşayaraq öz keçmişini canlandırır və yenidən mövcud olmağının itirilmiş mənasını əldə edir.
Qanqal
—  aləminin  dəstəsinin  fəsiləsinə aid bitki cinsi.
Çoxillik, az hallarda ikiillik otlardır. Çiçəkləri boruşəkilli olub, səbətcik formalı çiçək qrupunda yerləşir. Çiçək sarığı və yarpağının kənarı tikancıqlı, toxumları uçağanlıdır. Şimal yarımkürəsində 200, Qafqazda 60, Azərbaycanda isə 32 növü yayılmışdır. Şotlandiyanın milli gülüdür. Gövdəsinin hündürlüyü 50—130 sm, yarpaqları oturaqdır. Şaquli kökləri 3–5 m dərinliyə gedir, yan köklər yaruslarla yerləşir. Toxumla və vegetativ yolla çoxalır. Əksəriyyəti çətin məhv edilən alaqdır, məhsulun kəmiyyət və keyfiyyətini aşağı salır. Bəziləri dekorativ və ya balverən bitkidir.
Mübarizə tədbirləri
Düzgün növbəli əkin, dərin payız şumu aparılır, sahələrə herbisidlər çilənir.
Sinonimləri
[[SS 3 (* Cephalonoplos (Neck. ex DC.) Fourr.
Növləri
[[SS 3 (*
Həştərxan tatarları
Həştərxan tatarları (Әстерхан татарлары, Әsterhan tatarlari, Әşterhan tatarlari) — müasir Həştərxan vilayəti ərazisində yayılmış tatar xalqına aid qrup. Vilayətin sayına görə üçüncü ən böyük etnik qrupudur. Ümumi əhalinin 7 % təşkil edir. 2010-cu il diyahıya alınmasına görə Həştərxan vilayətində 60 min tatar yaşayır.
Tarixi
XV—XVII əsrlərdə həştərxan tatarları Həştərxan xanlığının və Noqay knyazlıqlarının ərzilərdə cəmləşmişdilər. Onlar noqayların güçlü təsirinə məruz qalmışdılar. XVII əsrdən etibarən Volqa-Ural tatarları ilə əlaqə güçlənmişdir.
XX əsr
1917-ci ildə Həştərxan tatarların iri mədəni və ictimai mərkəzlərinfən biri olmuşdur. 1892-ci ildə burada "Nizamiyə" mədrəsəsi fəaliyyət göstərirdi. Burada "Azad xalq" (1917–1919), "İrek" (1917), "İslah" (1907), "Tartış" (1917–1919), "İdel]]" (1907–1914; yenidən 1991) qəzetləri buracılırdı. Üstəlik vilayət ərazisində "Azad xanım" (1917–1918), "Maarif" (1909), "Tup" (1907) və s. jurnallar fəaliyyət gödtərmişdir. 1907-ci ildən Tatar Xalq teatrı fəaliyyət göstərir. 1919-cu ildə idə Həştərxan Tatar teatr studiyası təşkil edilmişdir.
Hazırkı dövr
Hazırda Həştərxanda tatar milli cəmiyyəti olan "Dostluq" və tatar gənclər mərkəzi olan "Ümid" fəaliyyət göstərir. Paralel olaraq "Tatar mədəniyyətinin qorunması və inkişafı cəmiyyəti" fəaliyyət göstərir (Tatar iş mərkəzi).
Hazırkı siyahıya alınma
Tatarlar Həştərxan vilayətinin ümumi əhalisinin 7% təşkil edir. Həştərxan xanlığı işğal edildikdən sonra tatarların bir qismi Yuxarı Volqa istiqamətinə yayılmışdır.
Yerləşməsi
Həştərxan vilayətinin etnik xəritəsinə görə tatarlar vilayətin 20 kəndində yaşayırlar: (ən əsası Privoljski və Nərimanov rayonları) iri kəndlər — Starokuçerqanovka, Solyanka, Osıpnoy Buqor, Qaraqalı, Tri Protoka, Tatar Başmağı, Kilinçi, Biştyobinka.
Bulbophyllum cirrhoglossum
(Bulbophyllum cirrhoglossum) —  fəsiləsinin  cinsinə aid bitki növü.
Arealı
Bulbophyllum cirrhoglossum növü Madaqaskar üçün endemik növdür.
Cütçü rəqsi
thumb|250px|left|Rəqsin not yazısı
Hermsir
Hermsir — Oman körfəzi və Hörmüz boğazı sahil boyu ərazilərdə uzanan, eni 80 km, uzunluğu isə 1500 km təşkil edən səhra. Səhra İran və Pakistanın sahilboyu ərazilərini əhatə edir. Səhra Zaqros və Mekran silsiləsi ilə sahil boyunca yerləşir. Ərazisində qumdan ibarət olan relyef formaları ilə örtülüdür. İqlimi tropikdir. Cask şəhərində orta temperatur yanvarda 19,4 °C, iyulda isə 32,5 °C təşkil edir. İl ərzində 120 mm yağıntı düşür. Yağıntının böyük qismi qışda düşür.
Sahil ərazilərində bataqlıq və şoranlıqlara rast gəlinir. Qışda yağan yağıntı burada efemerli ot bitkilərinin bitkəsinə imkan verir. Yaşayış məntəqələrin ətrafı ərazilərdə Xurma palması əkilir. Sahil ərazilərdə Manqrov meşələri müəyyən ərazi tutur.
Theyn Seyn
Theyn Seyn — Myanma İttifaqı Respublikasının Prezidenti (30 mart 2011-ci ildən).
Kamçatka
thumb|280px|Kamçatka yarımadası Kamçatka — Rusiyanın şərqində yerləşən yarımada. Komandor adaları və Karaqinski adası ilə birlikdə Kamçatka diyarını təşkil edir. Ən böyük şəhəri Petropavlovsk-Kamçatskdır.
Coğrafiyası
Yarımadan şimaldan cənuba 1200 km uzanır. Materiklə dar (93 km-ə qədər) – Parapolsky Dol tərəfindən bağlanır. Ən geniş eni (440 km-ə qədər) Cape Kronotskinin enindədir.
Yarımadanın ümumi sahəsi ~ 270 min km².
Yarımadanın şərq sahilləri ağır girir və böyük körfəzlər (Avaçinskiy, Kronotskiy, Kamçatskiy, Ozernoy, Karaqinskiy, Korfa) və körfəzlər (Avachinsky, Karaga, Ossora və s.) Təşkil edir. Qaya yarımadası (Şipunski, Kronotskiy, Kamçatski, Ozernoy) dənizə qədər uzanırdı.
Yarımadanın mərkəzi hissəsi iki paralel silsilə ilə — Sredinnıy dağ silsiləsi və Şərq silsiləsi ilə kəsişir; aralarında Kamçatka çayı axdığı Mərkəzi Kamçatka ovalığıdır.
Yarımadanın cənub nöqtəsi — Lopatka burnu — 50 ° 51 ′ 55 ″ s-də yerləşir.
Yarımadanın ərazisində Rusiya Federasiyası Kamçatka bölgəsidir.
Vulkan
thumb|[[Şiveluç vulkanı]] Vulkanlar Kamçatka yarımadasının əsas görməli yerləridir. Vulkanların görüntüləri Kamçatka bölgəsinin (əvvəllər Kamçatka vilayəti) və Petropavlovsk-Kamçatsky şəhərinin bayrağı və gerblərində, həmçinin Kamçatkada istehsal olunan əksər suvenirlərdə görünür.
Vulkan aktivliyi vulkanın yaxınlığında və ya onun ətrafında baş verən kiçik sarsıntıların səbəblərindən biridir. Vulkanların püskürməsi zamanı vulkanik kül, vulkanik şlak və vulkanik bomba — ərimiş süxurların çoxluğu, həmçinin çoxlu sayda qaz və su buxarı atmosferə buraxılır.
Ümumilikdə, Kamçatkada 300-dən çox vulkan var. Aktiv və potensial aktiv vulkanlar 28-dən 36-a qədər; sayı istifadə olunan təsnifat xüsusiyyətlərindən və əvvəllər sönmüş hesab edilən aktivləşdirilmiş vulkanların sayından asılıdır. Yarımadada ən böyük aktiv vulkanlar Şiveluç, Klyuçevskaya, İçinskaya, Koryakskaya, Avaçinskaya, Karymskaya və Kronotskaya təpələridir.
Jurinea trifurcata
— fəsiləsinin  cinsinə aid biki növü.
Kamçatka
Vulkan
Kamçatkanın vulkanları YUNESKO-nun Dünya İrsinə daxil edilmişdir.
Xorvatiyanın kişilərdən ibarət milli basketbol komandası
Xorvatiyanın kişilərdən ibarət milli basketbol komandası — Xorvatiyanı beynəlxalq basketbol arenasında təmsil edən kişilərdən ibarət milli basketbol komandası. Xorvatiya Basketbol Federasiyası tərəfindən idarə olunur. Baş məşqçisi Aleksandr Petroviçdir.
Hümmətabad
Hümmətabad — İranın Rəzəvi Xorasan ostanının Firuzə şəhristanının Tağenkuh bəxşində şəhər və onun mərkəzi. 2006-cı il əhalinin siyahıya alınmasına əsasən, şəhərin əhalisi 1,264 nəfər və 345 ailədən ibarət idi.
Cənub adası (Yeni Torpaq)
Ən hündür nöqtəsi — Pervousmotrennaya dağıdır (1291 m).
Tarixi
Qədimdə adada məlum olmayan qəbilə yaşamışdır. Belə düşünülür ki Ust-Poluyu mədəniyyətinə aid qəbilələrdir. Alman mifologiyasında Sirtya adı ilə tanınır.
Rus mənbələrində adanı XII—XIII əsrdə Böyük Novqorod knyazlığının tacirləri tərəfindən aşkarlandığı bildirilir. Ancaq bu təstiqini tapmamışdır.
Qərb mənbələrində adaya ilk gələnlərin 1553-cü ildə Hyo Uillobi və onun ekspedisiyasının olduğu bildirilir. VI Eduard (1547–1553) Londonun "Moskva kompaniyası" adlı şirkətə Şimal keçidini aşkarlamaq məqsədi ilə təşkil olunan ekspedisiyası zamanı aşkarlanır.
Hollandiyalı alim Herard Merkator 1595-ci ildə tərtib etdiyi xəritədə adanı Şimal adası (Yeni Torpaq) ilə birlikdə (yarımada kimi) vahid ada kimi göstərilir.
1671-ci ildə Parisdə "Şimal ölkələrinə səyahət" məqalə dərc olunur. Bu məqalənin müəllifi Pyer-Marten de lya Martinerdir. O, 1653-cü ildə danimarkalı tacirlərin gəmisində adada olmuşdur.
Tanınmış Holland alimi Nikolaas Vitsen "Şimali və Şərqi Tatariya" (1692) kitabında I Pyotrın ada rusların hərbi limanını inşa etdirmək istədiyini yazırdı. Adanın ilk rus araşdırmaçısı şturman Fyodor Rozmıslov olmuşdur (1768–1769).
XIX əsrin birinci yarısında adada yaşayış olmamışdır. Burada sadəcə olaraq norveçlilər və pomorlar ov və balıqçılıqla məşğul olurdular. Ada daim mübahisə predmeti idi. Rusiya imperiyası adanı öz ərazisi elan edir.
Adada aktiv məskunlaşma 1869-cu ilə təsadüf edir. Burada bir necə alman ailəsi yaşayırdı. 1877-ci ildə adada Malıe Karmakuli yaşayış məntəqəsi salındı. XIX əsrdə artıq adada alman və ruslardan ibarət olan kiçik koloniyaları vardır.
1901-ci ildə adaya rəssam Aleksandr Borisov göndərilir. O, özünə bələtçi kimi gənc alman Tıko Vilkanı bələtçi götürür. Adada 400 km məsafədə itlərlə hərəkət edən Borisov ətraf ərazilərin şəkillərini çəkirdi. Borisov Vilkanın rəssamlıq baçarığını görərək ona müəyyən istiqamət vermişdir. 1903-cü ildə adaya Stepan Pisaxov göndərilir. O, da Vilkanı yüksək qiymətləndirir və ona fırça və karandaş hədiyə edir.
1909-cu ildə Vladimir Aleksandroviç Rusanov Tıko Vilkla birlikdə təşkil olunan qütb ekspedisiyası zamanı bütün Yeni Torpaq arxipelaqını tətqiq etmiş və onun dəqiq kartoqrafik xəritəsinin tərtib etmişdir
1911-ci ildə adaya təşkil edilən ekspedisiya zamanı heç bir xəritədə göstərilməyən rus yaşayış məntəqəsi aşkarlanır. Çornıy Nos burnunda akşarlanan ərazidə 13 insana məxsus sümüklər tapılmışdır. Yaşayış məntəqəsi boyunca insan kəllələrinə və sümüklərinə rart gəlinirdi. Qəbirstanlıqda olan qəbirlər uçub dağılmış və yazılar silinmişdi.
Gəncə Divanxanası
thumb|Gəncə Divanxanası Gəncə Divanxanası — Qəmbər və Hüseynbəy qardaşları tərəfindən XIX əsrdə tikilmişdir. Hazırda bu binada Gəncə Səhmdar Kommersiya Bankı yerləşir.
Xarici keçidlər
Gəncə Divanxanası
Psixo (film, 1960)
Məzmun
Gənc qadın Merion Kreyn müdirin ona etibar etdiyi 40 min dollar pulu oğurlayır. O, bunun cinayət olduğunu düşünməyərək öz-özünə pulları oğurlayır. Merion sadəcə olaraq şəhərdən getmək və öz sevgilisi ilə yeni həyata başlamaq istəyir. Qaçış zamanı avtomobili idarə edərkən daxili gərginlikdən yorulan qız maşını şose yoluna döndərmək və gecəni oradakı boş moteldə keçirmək qərarına gəlir. Burada polis onu tapa bilməzdi. Burada isə onu qorxulu cəza gözləyirdi. Moteli Norman Beyts adli gənc oğlan idarə edir. O, şəxsi iztirab çəkir: moteldə onunla birlikdə sevimli, lakin çoxdan ölmüş anası yaşayır. Normanda Meriona meyil yaranır. Amma onun "anası" oğlunun hislərinin qəti əleyhinə çıxır. "O" Normandan tələb edir ki, Meriondan uzaqlaşsın. Bu tələbinə rədd cavabı alandan sonra isə qızı öldürmək qərarına gəlir və öz fikrini Merion duş qəbul edərkən həyata keçirir. Bu vaxt Merionu axtaran şəxsi xəfiyyə Milton Arboqast ortaya çıxır. O, Normanın qorxulu sirrini açmağa çalışır. Lakin tapdığı faktları qızın sevgilisinə və bacısına çatdıra bilmir. Çünki Norman Arboqastı da öldürür.
Ancaq hər halda nəhayət ki, qızın bacısı və sevgilisi Normanı birlikdə dolaşığa sala bilirlər. Yalnız onda məlum olur ki, Normanın anası çoxdan ölüb və motelin sahibi onun qurumuş meyitini ehtiyatla otaqların birində kresloda oturmuş vəziyyətdə saxlayıb.
Filmin heyəti
right|300px|thumb|Filmin treyleri
Rollarda
right|300px|thumb|Filmin loqosu
Latviyanın kişilərdən ibarət milli basketbol komandası
Latviyanın kişilərdən ibarət milli basketbol komandası — Latviyanı beynəlxalq basketbol arenasında təmsil edən kişilərdən ibarət milli basketbol komandası. 1932-ci ildən FİBA-nın üzvüdür. Latviya Basketbol Federasiyası tərəfindən idarə olunur. Baş məşqçisi Aynas Baqatskisdir.
Tarixi
thumb|right|1935-ci ildə Avropa çempionu olmuş Latviya milli basketbol komandası Basketbol üzrə Latviya yığması ilk dəfə 1924-cü ildə yaradılmış və elə həmin il Estoniya yığma komandası ilə oynamaq üçün Tallinə dəvət olunmuşdur. O zaman komandanın tərkibinə Latviya İdman Cəmiyyətinin nümayəndələri olan Vilis Liberts, Nikolay Muzis, Karlis Plorinş, Alfred Raminş, həmçinin Gənc Xristian İttifaqı komandasının üzvləri olan Valdemar Baumanis, Yanis Birkmanis, Adolf Qrasis, və Bronislav Malinovski dəvət olunmuşlar. Bu oyunda Latviya komandası 20:16 hesabı ilə qalib gəlmişdir. 5 yanvar 1925-ci ildə Latviyada keçirilən oyunda isə Latviya yığması 23:30 hesabı ilə məğlub olmuşdur.
1935-ci ildə yarımfinalda İsveçə 28:19, finalda isə İspaniyaya 24:18 hesabı ilə qalib gələn Latviya yığması basketbol üzrə Avropa çempionatının qalibi olmuşdur.
1936-cı ilin avqustunda Latviyanın basketbol komandası Berlində keçirilən Olimpiya oyunlarında Uruqvay komandası üzərində 20:17 hesabı ilə qələbə qazansa da, Kanada yığmasına 23:34, Polşa yığmasına isə 23:28 hesabı ilə məğlub olmuşdur.
Piter Siyyarto
Piter Siyyarto — Macar siyasətçi, 2014-cü ilin 23 sentyabr tarixindən etibarən Macarıstanın xarici işlər naziri
Həyatı
Piter Siyyarto 30 oktyabr 1978-ci ildə Macarıstanın Esterqom əyalətinin Komarom şəhərində anadan olmuşdur. 1997-ci ildə Susor Derdeli Benedektin adına orta məktəbi bitirərək Budapeşt Korvinus Univeristetinə daxil olmuşdur. Burada beynəlxalq münasibətlər və idman menecmenti ixtisası üzrə təhsil almışdır.
Siyasi fəaliyyəti
Piter Siyyarto siyasi karyerasına 1998-ci ildə Dyör şəhəri bələdiyyə məclisinə seçilərək başlamışdır. O məclisin ən gənc üzvü idi. Siyyarto həmçinin FİDES-in Dyördəki gənclər təşkilatının yaradıcısı və ilk rəhbərlərindən biri olmuşdur. 2001-ci ildə Siyyarto FİDES partiyasının sədr müavini seçildi və FİDES Milli Şurasına üzv oldu. Bundan başqa o, 2002-2006-cı illər ərzində Macarıstan Milli Məclisinin üzvü olmuşdur. Gənc siyasətçi 2004-cü ildə Gənclik və İdman Nazirinin müavini vəzifəsinə təyin edildi. 2006-cı ilə qədər bu vəzifədə xidmət edən Siyyarto 2005-ci ildə FİDES-in Dyör şəhər təşkilatının ən gənc rəhbəri seçildi. 2012-ci ilin iyul ayının 4-də Siyyarto Viktor Orban tərəfindən iqtisadi komitənin rəhbəri vəzifəsinə gətirildi. 2014-cü ildən isə Macarıstanın xarici işlər naziri vəzifəsində çalışmaqdadır.
İsrailin kişilərdən ibarət milli basketbol komandası
İsrailin kişilərdən ibarət milli basketbol komandası — İsraili beynəlxalq basketbol arenasında təmsil edən kişilərdən ibarət milli basketbol komandası. İsrail Basketbol Federasiyası tərəfindən idarə olunur. Baş məşqçisi Erez Edelşteyndir.
İqnalina AES
İstismar dövrü ərzində stansiyada 307.9 mlrd kVt saat elektrik enerjisi istehsal edilmişdir. Stansiya Drukşay gölünün yaxınlığında yerləşir. Bu ərazi İnqalin inzibati rayonuna daxil olduğundan stansiya da eyni adı daşıyır.
Texniki təsviri
İnqalin AES-də istilik neytronu ilə çalışan kanal tipli РБМК-1500 atom reaktorları quraşdırılmışdır.
Bütün РБМК tipli reaktorlar təchiz edilmiş stansiyalar kimi İnqalin AES də birkonturlu istilik sxeminə malikdir: qapalı dövrə üzrə sirkulyasiya edən və reaktora daxil olan yüngül suyun qaynaması nəticəsində, 6.5 MPa təzyiqli suya doymuş burax əmələ gəlir və turbinə ötürülür.
Stansiyanın ilk növbəsi 2 enerji blokunu əhatə edir.
Təbriz kotleti
thumb|Təbriz kotleti. Təbriz kotleti – Azərbaycanın milli yeməyi.
Hazırlanması
Təbirz kotletini hazırlamaq üçün əvvəlcə ləpə qaynadılaraq bişirilir. Kartof isə ayrı qaynadıb bişirilir, sonra əzik və bişmiş ləpə ona əlavə edilir, sonra üzərinə sürtkəcdən keçmiş soğan əlavə edilir. Kotlet əl böyüklüyündə olur, amma çox qalın hazırlanmır. Sonra yağ tökülmüş tavada hər iki tərəfi qızardılır. Servis edildikdə yanında xiyar turşusu verilir.
Finlandiyanın kişilərdən ibarət milli basketbol komandası
Finlandiyanın kişilərdən ibarət milli basketbol komandası — Finlandiyanı beynəlxalq basketbol arenasında təmsil edən kişilərdən ibarət milli basketbol komandası. Finlandiya Basketbol Federasiyası tərəfindən idarə olunur. Baş məşqçisi Henrik Dettmanndır.
Ağdamlar
Ağdamlar - İrəvan quberniyasının İrəvan qəzasında, indiki Qəmərli (Artaşat) rayonunda kənd.
Toponimikası
İrəvan quberniyasının İrəvan qəzasında, indiki Qəmərli (Artaşat) rayonunda kənd. Qafqazın 5 verstlik xəritəsində qeyd edilmişdir. 1897-ci ildə 39 nəfər azərbaycanlı yaşamışdır. XX əsrin əvəllərində - 1905-1906-cı illərdə ermənilərin təcavüzü nəticəsində azərbaycanlılar deportasiya olunmuş və kənd ləğv edilmişdir.
Toponim rəng bildirən ağ sözü ilə -lar cəm şəkilçisi qəbul etmiş, türk dilində «ev, divar» mənasında işlənən dam sözünün birləşməsindən əmələ gəlmişdir. Relyef əsasında yaranan mürəkkəb quruluşlu toponimdir.
Propan
Propan, C3H8 — Alkanlar sinfindən üzvi maddə. Təbii qazın tərkibində mövcuddur və neft məhsullarının parçalanması zamanı əmələ gəlir. Zəhərlidir.
Fiziki xassələri
Propan rəngsiz, iysiz qazdır. Suda çox az miqdarda həll olur. Qaynama temperaturu -42,1 °S. Buxar konsetntratları 2,1%-dən 9,5%-ə qədər olan hava ilə qatışığı partlayış təhlükəsi yaradır.
0,1 MPa təzyiqdə (760 mm c.süt.) öz-özünə yanma temperaturu 466°S-dir.
Türkeşlər
Türkeşlər — on oxların tu-lu qoluna mənsub olan türk mənşəli xalq.
Haqqında
Türkeşlərin ilk yaşadıqları bölgə Altay dağlarının cənub-qərb ətəkləri idi. Türkeşlər eramızın əvvəllərində Balxaş gölü ətrafındakı ərazidə, Çu və İli çayları arasında yaşayırdılar. On boy halında yaşayan türkeşlər, 657-ci ildən sonra Çinin təzyiqi ilə qərbə köçüb ətrafa yayıldılar. Bunlardan daha çoxsaylı beş boy İli çayı boylarına gəlib yerləşdilər. Sarı türkeşlər deyə adlandırılan bu qisimin başında Baqa Tarkan dururdu.
Daha qərbdə Talas bölgəsinə gəlmiş olan digər beş boy isə Qara türkeşlər adı ilə bilinməkdədir. Baqa Tarkan, qərbdəkilərin də onlara birləşməsi ilə siyasi birlik meydana gətirmiş, cənubda məşhur bir ticarət mərkəzi olan Toxmaq şəhərini ələ keçirərək buranı paytaxt elan etmişdir. Şəhərləşməyə böyük əhəmiyyət verən Türkeşlər, Türküstanın əhəmiyyətli şəhərlərini ələ keçirmişdilər. Baqa Tarkan öz adına pul da zəbt etdirmişdir.
Qərb sərhədlərini Sır-Dəryaya qədər uzadan türkeşlər, Qərbi Türküstana hakim olan ərəblərlə də təmasa keçmişdirlər. 681-ci ildə İkinci Göytürk dövlətinin yenidən qurulması ilə türkeşlər, Göytürklərin hakimiyyətini qəbul etmək məcburiyyətində qalmışlar. VII əsrin sonlarında qərb türkləri arasında real hakimiyyət türkeşlərin bəyi U-çe-denin əlinə keçdi. 699-cu ildə şərq göytürkləri on oxları öz hakimiyyətlərinə tabe etdilər. 712-ci ildə isə Göytürk Kağanı Qapaqan, Türkeş Kağanını öldürərək onun xanədanına son vermişdir. Ancaq 717-ci ildə Türkeşlərin qərb seqmentlərinin yenidən birlik meydana gətirdiklərini görürük. Artıq bu dövrdə daha da qərbə keçmiş olan türkeşlər, əvvəllər ərəblərin irəliləyişinin qarşısında ən böyük maneə olmuşdur. Zamanla boylar arasında rəqabətin artması və daxili çəkişmələr, türkeşlərin zəifləməsinə səbəb olmuşdur. 766-cı ildə Qərbi Göytürk ərazisində hakim olmağa başlayan karluqlar, türkeşlərin siyasi varlıqlarına son qoydular. Türkeşlər, türklərin şəhər və mədəniyyət həyatını mənimsəməsində və qərbdəki türk əhalisinin artmasında böyük rol oynamışlar. Beləcə sonradan Səlcuqlar kimi böyük dövlətlər quracaq olan türk birliklərinin məlumat və bacarıqlarının artmasını təmin etmişlər. Ayrıca Şərqi Avropada gördüyümüz Uz, Peçenek kimi türk kütlələrinin də təməlini meydana gətirmişlər.
Mariya Profetissima
Mariya Profetissima — kimyanın qurucularından
Həyatı
III əsrdə yaşamış bu xanım kimyanın qurucularından sayılır, bir çox kimya laboratoriya cihazlarını ixtira etdiyi bilinir, onun icad etdiyi distillə, kondensasiya və istilik cihazları modern dövrlərə qədər laboratoriyalarda istifadə edilmişdi. Bəzi kimyəvi maddələri ilk dəfə Mariyanın sintez etdiyi bildirilir.
Jurinea venusta
— fəsiləsinin  cinsinə aid biki növü.
Düzkənd (Amasiya)
Düzkənd (1991-ci ildən Alvar) — Ermənistanın Şirak mərzinin Amasiya bələdiyyəsində yerləşən kənd. Tarixən Qars vilayətinin Qars qəzasına, 1930–1995-ci illərdə isə Amasiya rayonuna tabe olmuşdur.
Toponimi
Toponim Azərbaycan dilində "düzən, çöl, düzənlik", "eniş, yoxuşu, çuxuru olmayan yer" mənasında işlənən düz sözü ilə   qədim türk dilində "yaşayış yeri, şəhər" mənasında işlənən kənd sözünün   birləşməsindən əmələ gəlmişdir. Relyef əsasında yaranan mürəkkəb quruluşlu toponimdir. Ermənistan prezidentinin 19aprel 1991-ci il fərmanı ilə adı dəyişdirilib "Alvar" qoyulmuşdur.
Əhalisi
Kəndin köklü sakinləri azərbaycanlılar olmuşdur. Erməni mənbələrində kənddə qarapapaqların yaşadığı göstərilir. Kənddə 1886-cı ildə 348 nəfər, 1897-ci ildə 520 nəfər, 1908-ci ildə 636 nəfər, 1914-cü ildə 722 nəfər azərbaycanlı yaşamışdır. 1916-cı ildən başlayaraq azərbaycanlılar ermənilər tərəfindən qırğınlarla qovulmuşdur. İndiki Ermənistanda Sovet hökuməti qurulandan sonra azərbaycanlılar ata-baba yurdlarına dönə bilmişdir. Burada 1922-ci ildə 359 nəfər, 1926-cı ildə 402 nəfər, 1931-ci ildə 468 nəfər, 1970-ci ildə 516 nəfər, 1987-ci ildə 580 nəfər yalnız azərbaycanlılar yaşamışdır. 1988-ci ilin noyabr-dekabr, 1989-cu ilin yanvar aylarında azərbaycanlılar Ermənistan dövləti tərəfindən tarixi-etnik torpaqlarından deportasiya olunmuşdur. 1988-ci ildə əhalisi tamamilə Azərbaycana qovulmuşdur. İndi ermənilər yaşayır. Arpaçayın sahilində düzənlikdə yerləşdiyinə görə Düzkənd adını almışdır.
Artpop
ARTPOP — ARTPOP, amerikalı müğənni Lady Gaganın üçüncü studiya albomudur. Streamline və Interscope Records tərəfindən 6 Noyabr 2013 tarixində nümayiş olundu. Başlanğıcda 2013'ün ilk aylarında yayımlanması planlaşdırılan albom, Lady Gaganın "The Born This Way Ball" turu əsnasında ayağından əməliyyat olması nəticəsində aylarla gecikdi.
ARTPOP'dan indiyə qədər 3 dənə single nümayiş olundu. Albomun çıxış single'ı "Applause", 12 Avqust 2013-də nümayiş olundu və ABŞ-dakı Billboard Hot 100 siyahısında dördüncü sıraya qədər yüksəldi. İkinci single "Do What U Want", 21 Oktyabr 2013-də, üçüncü single "G.U.Y." isə 4 Aprel 2014-də nümayiş olundu.Lady Gaga, May 2014-cü ildə albomun təqdimatı üçün "ArtRave:The Artpop Ball" turnesine çıxacaq.
Mahnıların Siyahısı
1. "Aura"
2. "Venus"
3. "G.U.Y."
4. "Sexxx Dreams"
5. "Jewels N' Drugs"
6. "Manicure"
7. "Do Want U Want"
8. "Artpop"
9. "Swine"
10. "Donatella"
11. "Fashion!"
12. "Mary Jane Holland"
13. "Dope"
14. "Gypsy"
15. "Applause"
Rüstəm Cəbrayılov
Rüstəm Abil oğlu Cəbrayılov (d. 8 iyun 1986, Luqansk, Ukrayna) — azərbaycanlı model.
Həyatı
Rüstəm Cəbrayılov 8 iyun 1986-cı ildə Ukraynanın Luqansk şəhərində azərbaycanlı Abil və Sona Cəbrayılovların ailəsində anadan olub. Evin ən böyük övladıdır. 5 yaşı olanda ailəsiylə Bakıya köçüb. Azərbaycanda orta məktəbi bitirəndən sonra 2004-cü ildə Bakı Dövlət Universitetinin coğrafiya fakultəsinə daxil olub. 2008-ci ildə universiteti bitirəndən sonra coğrafiya müəllimi işləyib. Evlidir.
Karyerası
İlk dəfə modellik karyerasına 2005-ci ildə başlayıb, xoş bir təsadüf nəticəsində. Təhsil aldığı BDU universitetinə getdiyi zaman ona 2 nəfər yaxınlaşdı və dedilər ki, biz reklam çəkilişinə cəmiyyətin içindən insanlar axtarırıq, siz isə bu kateqoriyaya uyğun gəlirsiniz. Elə o anda da şəklini çəkib, nömrəsini də alıb getdilər. Bir həftədən sonra Rüstəmə zəng edib dedilər ki, sizi çox bəyənmişik və istəyərdik ki, sizinlə birlikdə çalışaq. O zaman ona televiziyada ölkənin ən böyük telekommunikasiya şirkəti olan «Azercell»in reklam çarxlarına çəkilmək təklif olunub. Bu uğurundan sonra ona «The Best Model of Azerbaijan» milli model müsabiqəsinin seçim turlarında iştirak etmək təklifi gəlib.
2006-cı ilin noyabr ayında Azərbaycanın xalq artisti Aygün Kazımovanın rəhbərliyi altında "The Best Model Of Azerbaijan 2006" milli model müsabiqəsinə qoşulub və bu yarışın qalibi olub. Rüstəm birinci olacağını təsəvvürünə belə gətirmirdi. Lakin münsiflər heyəti tərəfindən 14 iştirakçı içində seçilib birinci olandan sonra özünə söz verib ki, çalışacam ki: "həmişə və hər yerdə birinci olum!" Müsahibələrinin birində dedi: "Mən sözümün üstündə durdum və qazandım!".
Özüm haqqında qısaca deyim ki, mən Cəbrayılov Rüstəm Abil oğlu 8 iyun, 1986-cı ildə Ukraniyada doğulmuşam. Hövsan qəs. 270 n məktəbdə təhsil almışam .2008-ci ildə Bakı Dövlət Universitetinin Coğrafiya fakültəsini bitirmişəm. Tələbəlik illərində Model fəaliyyətinə başlamışam. 2 dəfə "Best Model of Azerbaijan"ın, 1 dəfə isə "Best Model of the World"  98 ölkə içində Dünya müsabiqəsinin qalibi olmuşam. Bununla yanaşı, Nyu-York, Milan, Paris, İstanbul, Hindistan,Kitay ,İndoneziya, Dubai və digər beynəlxalq moda həftələrində səhnəyə çıxaraq ölkəmizi təmsil edən Azərbaycanlı modeləm. ABŞ-nin "Red Model Management New York " moda agentliyinin modeli və 4 il Amerikada yaşayaraq dünyaca məşhur şirkətlər ilə model olaraq çalışmışam. Dünyanın öndə gedən markaları "Calvin Klein", "Gucci", “Yves Saint Laurent”, “Mark Ecko”, “Chinici”, Sandro Paris, Micheal Bastian New york , American eagle,Afffeir,Samsung ,Nokio , Neva men,Malan Breton ,Ienox new york, George Nazqaidze ,Zara ,century 21 ,Adrian alicia ,viral fashion , və s  ,, brendlərinin siması olaraq reklam çarxları və ya moda nümayişlərində yer almışam. Ölkəmizdə calışdığım brend və şirkətləri yazmıram, demək olar ki özünə və işinə hörmət edən bütün şirkətlərnən əməktaşlıq etmişəm ..Tək New Yorkda 50 ə yaxın podim iştirakcısıyam..Wall Street jurnalı ,Vogue Italy ,Vogue France ,Vogue New york ,Wedding New York ,Vogue Dubai ,Guest,Wireimage ,New York Time ,Pitti Uoma İtaly ,Bisous magazine ,Time out new york ,və saysız dünyaca məşhur jurnallarsa , Time Square də plakatlardan ta New Yorkda həfdənin modelinə kimi seciminə qədər , hətta ümumi Amerika üzrə dəfələrnən fashion weeklərin açlışında ilk səhnəyə cıxan model olmuşam .. Olduğum bütün ölkələrdə kecirilən bütün tədbirlərdə canla başla iştirak etmişəm ..dəfələrlə erməni səfirliklərinin önündə Azərbaycan bayrağını dalğalandıraraq və etiraz edərək haqq-ədalət uğrunda mübarizələrə qoşulmuşam..Brooklyn College də Xomatentid təhsili və  New York film academy də actor olaraq təhsili almışam .. Məşhur fotoqraflarnan calışmışam bunlardan Francesco Carrozzini ,Melanie Acevedo, Annie Leibovitz və b. misal gətirim.. Ökəmizə ilk səfərim vaxtı sosial dram mövzusunda çəkilən " Don Marleone" filmində baş rolu canlandırmışam. Görkəmli ədibimiz Mir Cəlal Paşayevin hekayələrinin motivləri əsasında çəkilmiş "Nazik Mətləb" filmində baş rol ifaçısı olaraq yer almışam. Dövlət sifarişi ilə ekranlaşdırılan 20 Yanvar hadisələrinin 30 ilinə həsr olunan və yarımcıq qalan ,tammetrajlı filmdə əsas rollardan birini ifa edirəm. Yeni təqdim olunacaq Azərbaycanlıların Qafandan cıxarılması, Xocalı faciəsi və işğal olunmuş Qarabağ torpaqlarının azad olunmasından bəhs edən “Doğma Torpaq” bədii filmində baş rol, Nizami Gəncəvinin 880-ci ilinə həsr olunan, Mədəniyyət Nazirliyi, Azərbaycan film studio və İctimai televiziyanın dəstəyi ilə ərsiyə gələn “Xosrov və Şirin” əsərinin motivləri əsasında eyni adlı, çox serialı bədii filmdə də baş rolu canlandırmışam.
Onu da əlavə edim ki, dəfələrlə könüllü olaraq gənclərlə maarifləndirici görüşlər keçirmişəm. Azərbaycan Respublikası Gənclər Fondunun dəstəyi ilə Gəncə, Zaqatala və digər bölgələrdə modellik və uğura gedən yolla bağlı təlimlərdə təlimçi qismində iştirak etmişəm. 100 lərnən ölkəmizin gənclərinə bu sahənin incəliklərini öyrətmişəm ,bir istiqamət verdiyim gəncimiz İtalyada 4 - u Hindistanda ,1-i  Amerikada fəaliyət göstərir .. 3 ü isə Türkiyədə həm actorluq təhsili alır həmdə Türk dilini öyrənir ..Ətradımda kifayət qədər gən bacarıqlı insanlar var imkanım daxilində öz calışdığım cəklişlərdə dəvət edirəm ,Calışsınlar işləsinlər .. Bütün imkanlarımdan istifadə edirəm ki, bu sahəmiz inkişaf etsin,Mən isə arıq ömrümün qalan hissəsini ölkəmizdən kenarda fealiyyət göstərmək istemirəm -qalan ömrümü ölkəmiz üçün ,vətənimiz üçün çalişmaq arzusundayam ..necə ki bu günə qədər etmişəm ..Vətənimə millətimə sevgim sonsuz ,mən uzun illər xaricdə yaşıyan biri kimi fəxr edirəm ki mənim vətənim , dilim böyük tarixə malik torpağım var ..
ABŞ həyatı
14 iyun 2010-cu ildə Amerika Birləşmiş Ştatlarının Nyu-York şəhərinə köçür. Modellik aləminin tam incəliklərini öyrənmək üçün Nyu-Yorkun xüsusi modellik məktəbinə daxil olur. Əlavə isə aktyorluq dərsləri keçir. Gələcək karyerasını kinoyla əlaqələndirir. Hal-hazırda isə Rüstəm "Red Model Management New York City" moda agentliyində model işləyir.
2012-ci il Rüstəm üçün uğurlu bir il oldu. Nyu-Yorkda dünyaşöhrətli amerikalı modelyer Mixail Bastianın moda sərgisi oldu. Rüstəm o sərginin açılışın etdi və podiumda Maxail Bastianın dəbli kişi geyimi kolleksiyalarını nümayiş etdi. Amerikalı modelyer Adrian Alisin "Haute Couture Fashion Show 2012" moda sərgisinin "yeni 2012 kolleksiyası"nın nümayişin etdi. Eyni zamanda məşhur amerikalı stilist, kostum rəssamı və dizayner Patrisia Fildin "W-shop" kişi kolleksiyalarının nümayişində edib. Hal-Hazırda isə Rüstəm Cəbrayılovu Nyu-Yorkun kişi geyimləri "Century 21" şirkətinin əsas reklam çarxlarında və böyük ticarət mərkəzlərində göstərilər. 2012-ci ildən "Century 21" firmasının reklam simasıdır. Nyu-Yorkun əsas və böyük mərkəzi rayonu olan Manhattanda, "Times Square" meydanının reklam çarxlarında, plakatlarında firma geyimlərinin reklamları gedir.
2012-ci ilin dekabrında sənədlərini Nyu-Yorkun "Kingsborough Community College" kollecinə verdi və qəbul oldu. 2013-cü ildən kollecin tələbəsi kimi ikinci ali təhsili alır.
Daxili sekresiya vəziləri
Daxili sekresiya vəzilərinə ya endokrin ya da inkretor - glandulae endokrinatae (endo - daxilə, crino - ifraz edirəm) s. organa incretoria axacaqları olmayan bir sıra vəyilər aiddir; axacaqları olmadıqları üçün bunlar bir də axacaqsız vəzilər - glandulae sine ductibus adını daşıyır. Bəzən bunlara qapalı vəzilər - glandulae clausae deyilir. Bu xüsusiyyət ilə xarici sekresiya vəzilərindən fərqlənir. Bunların fəaliyyətləri nəticəsində ifraz olunan məhsul - Hormon (yun. - hormao - qıcıqlandırma) ya inkret bilavasitə qana və limfaya keçərək orqanizmə yayılır.
Ümumi məlumat
Sinir sistemi olmayan sadə hüceyrəli heyvanların orqanizmində davam edən fizioloji proseslər və eləcə də onların xarici mühitlə rabitəsi orqanizmin mayelərində olan kimyəvi maddələrlə tənzim olunur. Bu növ tənzimə kimyəvi ya humoral tənzim deyilir. Fizioloji cəhətcə həmin aktiv kimyəvi maddələr birhüceyrəlilərdə diffuz surətdə plazma vasitəsilə, çoxhüceyrəlilərdə isə xüsusi borular (damarlar) ilə cərəyan edərək orqanizmə yayılır.
Sinir sisteminin əmələ gəlməsilə əlaqədar olaraq kimyəvi aktiv maddələr sinir elementlərilə rabitəyə girir və nəticədə neyro-humoral tənzim üsulu meydana çıxır. Sinir sisteminin təsiri altında maddələr mübadiləsi nəticəsində əmələ gələn həmin aktiv kimyəvi maddələr eyni zamanda sinir sistemini qıcıqlandırma qabiliyyətini əldə edərək mediator (sinir qıcığı ötürücü) adını alır, məsələn, simpatik, asetilxolin, histamin və s.
Morfoloji xüsusiyyətləri.
Sadə heyvanlarda mediatorlar bir höceyrədən digər hüceyrəyə keçərək yavaş-yavaş təsir edir. Bu növ mediatorlara yerli aktivator deyilir. Filogenezin sonrakı dövrlərində distant aktivator deyilən mediatorlar meydana çıxır; bunlar qan və limfa damarları ilə cərəyan edərək əmələgəldikləri yerdən uzaq məsafədə olan üzvlərə sürətlə təsir edir. Bu növ aktivatorlar daxili sekresiya vəziləri ya endokrin üzvləri deyilən xüsusi törəmələrdə (vəzilərdə) əmələ gəlir.
Daxili sekresiya vəzilərinin morfoloji xüsusiyyətlərindən biri də onların qan damarları ilə zəngin olmasıdır; məsələn bir dəqiqədə qalxanabənzər vəzinin 100 sm³ kütləsindən 560 sm³ qan cərəyan etdiyi halda, eyni miqdarda böyrək kütləsindən yalnız 100 sm³ qan keçir. Bundan əlavə daxili sekresiya vəzilərinin qan kapillyarları vəzi hüceyrələrilə sıx rabirədə olur; kapillyar divarının endotel qatı, burada xüsusi birləşdirici toxuma zarın (membrana propria) olmamasına görə, bilavasitə vəzi hüceyrələrinə söykənir. Bundan başqa burada kapillyar genişliklər - sinusoidlər təşkil edir; sinusoidlərin divarları bəzi yerlərdə sanki qırıq olur, odur ki, həmin yerlərdə hüceyrələr kapillyarların mənfəzinə soxulur. Sinusoidlərdə qan yavaş cərəyan etdiyi üçün vəzi hüceyrələrinin qanla təmasda olması müddəti artır; bunun hamısı hormonun qana daxil olmasına imkan yaradır.
Hormonlar
Daxili sekresiya vəzilərində ifraz olunan məhsul xüsusi maddələr qisminə aiddir. Hormonlar müəyyən üzvlərə qarşı xüsusi təsirə - seçici (elektiv) xassəyə və az miqdarda ifraz olunmağına baxmayaraq güclü təsirə malikdir. Bunların bir qismi toxumalarda maddələr möbadiləsini (assimilyasiya və dessimilyasiya proseslərini) və digər qismi - Hormonozomlar üzvlərin inkişaf və böyüməsini təmin edirlər. Hormonların bəzisi bu ya başqa vəzini qıcıqlandırmaqla onların ifrazatını artırır, başqalar isə, əksinə, üzvlərin fəaliyyətini tormozlayır.
Beləliklə, daxili sekresiya vəzilərinin ifraz etdikləri hormonlar qan və limfa vasitəsilə bütün vicuda yayılaraq fiyioloji və inkişaf proseslərini tənzim edir; vücudda müəyyən saziş (korrelyasiya) yaradır.
Daxili sekresiya vəziləri və sinir sistemi, xüsusilə vegetativ sinir sistemi vəzifə etibarilə bir-birilə qarşılıqlı nisbətdədir. Bir tərəfdən sinir sistemi büzün vicudda olan üzblərin vəzifəsini tənzim etməklə daxili sekresiya vəzilərini də qıcıqlandırır, onların ifrazını tənzim edir; digər tərəfdən daxili sekresiya vəzilərinin hormonları sinirlərin mühiti uclarını və sinir mərkəzlərini qıcıqlandırır. Məsələn, simpatik sinirlər qıcıqlanarkən böyrəküstü vəzinin beyin maddəsinin məhsulu - adrenalin deyilən hormon çoxalır, beləliklə qanda adrenalinin miqdarı artır; adrenalin isə simpatik sinirləri qıcıqlandırır, nəticədə damarlar daralır, qan təzyiqi artır, ürəkdöyünmə meydana çıxır və s. Daxili sekresiya vəzilərinin sinir sistemilə qarşılıqlı nisbətdə olmasını bir də onunla isbat etmək olar ki, onların bir qismi məsələn. hipofiz, əzgiləbənzər cisim, böyrəküstü vəzinin beyin maddəsi və xromaffin cisimlər sinir sistemi mayasından inkişaf edir. Məlum olduğu kimi, sinir sistemi və daxili sekresiya vəziləri bir-birlə sıx rabitədədir, vücud daxilində həm sinir həm də kimzəvi (humoral) korrelyasiya davam edir, odur ki, bu iki sistem birlikdə Neyro-humoral sistem adlanır.
Bundan əlavə daxili sekresiya vəziləri bir-birlə vəzifə etibailə çox mürəkkəb nisbətdədir, məsələn, birinin vəzifəsi pozularsa, o zaman digər vəzilərdə də vəzifə dəyişikliyi meydana çıxır, nəticədə vücudda davam edən korrelyasiya - "endokrin üzvləri dövranı" pozulur. Buradan endokrin vəzilərinin quruluşunu və vəzifəsini öyrənməyin təcrübi təbabət üçün nə qədər əhəmiyyəti olduğu aydın olur.
Daxili sekresiya vəziləri bütün həyat dövrü dəyişikliyə uğrayır. Bunların bir qismi müəyyən dövrdə öz vəzifəsini ifadə edir; məsələn, çəngələbənzər vəzi (timus) 15 yaşından sonra əks inkişafa (involyusiya prosesinə) uğrayır. Digər qismi məsələn, yumurtalıqlarda əmələ gələn sarı cisim (corpus luteum) periodik surətdə meydana çıxır.
Branxiogen vəzilər
Branxiogen vəzilər - baş bağırsağın divarından - udlaq cibləri epitelindən (qəlsəmə aparatından) inkişaf edir; bu qrupa Hipofizin ın payı - lobus anterior hypophysis. qalxanabənzər vəzi - glandulae thyreoidea, qalxanabənzərətraf vəziləri - glandulae parathyreoideae və çəngələbənzər vəzi- thymus aiddir.
Neyrogen vəzilər
Neyrogen vəzilər - sinir sistemi mayasından inkişaf edir; buraya hipofizin dal payı - lobus posterior hypophysis, əzgiləbənzər cisim - corpus pineale və xromaffin üzvlər daxildir. Xromaffin üzvlərinə böyrəküstü vəzin beyin maddəsi - substantia medullaris glandulae suprarenales yuxu yumağı - glomus caroticum və ürəküstü paraqanqlionlar - paraganglia supracardiale, aortayanı cisimciklər - corpora paraaortica, büzdüm cisimsiyi - corpus coccygeum və simpatik qanqlionların ətrafında peritonarxası hüceyrəli toxumada aorta boyu yerləşmiş xramaffin hüceyrələr aiddir.
Seylomik vəzilər
Seylomik vəzilər ikinci bədən boşluğu (seyloma) epitelindən inkişaf edir. Bu vəzilərə böyrəküstü vəzilərin qabıq maddəsi - cortex glandulae suprarenales ya böyrəkarası (interrenal) üzvlər aiddir.
Endotermal vəzilər
Endotermal vəzilər - bağırsağın selikli qişasını örtən endotermal epiteldən inkişaf edir; buraya pankreasın (mədəaltı vəzinin) adacıq hissəsi ya Langerhans adacıqları - insulae Langerhansi daxildir.
Mezenximatoz vəzilər
Mezenximatoz vəzilər mezenximdən inkişaf edir; bu qrupa cinsiyyət vəzilərinin daxili sekresiya hissəsi, yəni xayalarda olan pubertat (büluğ) ya interstisial vəzilər (Leydiq hüceyrələri) və yumurtalıqlarda meydana çıxan sarı cisim - corpus luteum aiddir. Son iki qrup birlikdə bəzi müəlliflər tərəfindən splanxnik vəzilər adı ilə qeyd olunur.
Daxili sekresiya vəzilərinin rüşeymi vərəqələrə olan nisbətlərinə gəldikdə, qeyd etməlidir ki, neyrogen vəzilər  - ektodermadan, seylomik və mezenximatoz vəzilər - mezodermadan, branxiogen və endotermal vəzilər - endotermadan inkişaf edir.
Paulo Koelyo
Paulo Koelyo (Paulo Coelho) – (portuqalca tələffüzü [ˈpawlu koˈeʎu]; ) — tanınmış Braziliya yazıçısı və şairi.
Həyatı
Paulo Koelyo Braziliyanın Rio de Janeyro şəhərində anadan olub. Yeniyetmə ikən Paulo yazıçı olmaq istəyirdi. Həmin dövrdə anasına yazıçı olmaq arzusunu bildirərkən, anası "Əzizim, sənin atan mühəndisdir. O, yüksək məntiqə və savada sahibdir. Bilirsən yazıçılar necə olur?" söyləmişdir. Bundan sonra Koelyo belə qənaətə gəlir ki, yazıçı "həmişə eynək taxır və saçlarını daramır" və sanki "öz nəsli-nəcabəti tərəfindən anlaşılmamaq borcu və vəzifəsi daşıyır". Paulonun qapanıqlığı və ənənəvi düşüncələrə qarşı çıxması onun valideynlərini dəhşətli qərar verməyə vadar edir: 16 yaşında ikən Paulo Koelyo ruhi xəstəxanaya yerləşdirilir və o, xəstəxanadan 20 yaşı olanadək 3 dəfə qaçır. Sonralar Koelyo qeyd etmişdir ki, "Bu o demək deyildi ki, valideynlərim məni istəmirdilər, onlar sadəcə nə edəcəklərini bilmirdilər. Onlar bunu məni məhv etmək üçün deyil, qorumaq üçün etmişdilər".
Valideynlərinin arzusu ilə Paulo hüquq ixtisası üzrə təhsilini davam etdirir. Bir ildən sonra hippi həyatına başlayır və Cənubi Amerika, Şimali Afrika, Meksika və Avropaya səfər edir, 60-cı illərin narkotika mədəniyyətinə qoşulur. Braziliyaya qayıdanadək Paulo Koelyo Elis Regina, Rita Li və braziliyalı ulduz Raul Seyşasa musiqi sözləri yazmaqla məşğul olur. 1974-cü ildə hakimiyyətdə olan hərbi sistem onu "xuliqanlıq" ittihamı ilə həbs edir, onun şeirləri sol-yönümlü və təhlükəli hesab olundu. Koelyo yazıçı fəalliyətinə başlamazdan öncə həmçinin aktyor, jurnalist və teatr rejissoru kimi çalışıb.